
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRITARIMO ŠAKIŲ RAJONO IR VILKAVIŠKIO RAJONO SAVIVALDYBIŲ BENDRADARBIAVIMO SUTARTIES DĖL VISUOMENĖS SVEIKATOS PRIEŽIŪROS PASLAUGŲ TEIKIMO PROJEKTUI

2010 m. lapkričio 25 d. Nr. T-345
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., Visuomenės sveikatos priežiūros įstatymo (Žin., 2002, Nr. 56-2225) 6 str. 2 d. ir atsižvelgdama į Vilkaviškio rajono savivaldybės mero 2010 m. lapkričio 2 d. raštą Nr. (11)(2.10) SD-2434 „Dėl Šakių ir Vilkaviškio rajono savivaldybių sutarčių visuomenės sveikatos priežiūros paslaugų teikimo srityje pratęsimo“,  n u s p r e n d ž i a:

1. Pritarti bendradarbiavimui su Vilkaviškio rajono savivaldybe dėl visuomenės sveikatos priežiūros paslaugų teikimo Vilkaviškio rajono savivaldybės gyventojams 2011-2015 metais.

2. Pritarti Šakių rajono ir Vilkaviškio rajono savivaldybių bendradarbiavimo sutarties dėl visuomenės sveikatos priežiūros paslaugų teikimo projektui (projektas pridedamas).


3. Įgalioti rajono savivaldybės merą Juozą Bertašių pasirašyti minėtą sutartį.


4. Nustatyti, kad sprendimas įsigalioja nuo 2011m. sausio 1 d.

Meras


Juozas Bertašius

ŠAKIŲ IR VILKAVIŠKIO RAJONO SAVIVALDYBIŲ BENDRADARBIAVIMO SUTARTIS DĖL VISUOMENĖS SVEIKATOS PRIEŽIŪROS PASLAUGŲ TEIKIMO

2010 m.             d. Nr.

Šakių rajonas/Vilkaviškio rajonas

I. Sutarties šalys

1. Šakių rajono savivaldybė, atstovaujama Šakių rajono savivaldybės mero Juozo Bertašiaus, veikiančio pagal Šakių rajono savivaldybės tarybos 2010 m. _______ d. sprendimo Nr. ____ įgaliojimą, ir Vilkaviškio rajono savivaldybė, atstovaujama Vilkaviškio rajono savivaldybės mero Algirdo Bagušinsko, veikiančio pagal Vilkaviškio rajono savivaldybės tarybos 2010 m. ________ d. sprendimo Nr. ____ įgaliojimą, (toliau - Šalimis) sudarė šią bendradarbiavimo sutartį dėl visuomenės sveikatos priežiūros paslaugų teikimo (toliau – Sutartis). 

II. Šalių įsipareigojimai

2. Šakių rajono savivaldybė įsipareigoja:

2.1. pavesti biudžetinei įstaigai Šakių rajono savivaldybės visuomenės sveikatos biurui (toliau – Biuras) pagal kompetenciją ir apimtis teikti visuomenės sveikatos priežiūros paslaugas Vilkaviškio rajono savivaldybėje;

2.2. pavesti Biurui sudaryti sutartį su Vilkaviškio rajono savivaldybės administracija dėl visuomenės sveikatos priežiūros paslaugų teikimo Vilkaviškio rajono savivaldybės gyventojams;

2.3. teikti nemokamą informaciją ir konsultacijas, reikalingas Sutarčiai įgyvendinti.

3. Vilkaviškio rajono savivaldybė įsipareigoja:

3.1. užtikrinti, kad Vilkaviškio rajono savivaldybės administracija sudarytų Sutartį su Biuru dėl visuomenės sveikatos priežiūros Vilkaviškio rajono gyventojams paslaugų teikimo.   

3.2. užtikrinti pakankamą finansavimą ir garantuoti, kad Biurui bus laiku pervedamos lėšos visuomenės sveikatos priežiūros paslaugoms teikti;

3.3. teikti nemokamą informaciją ir konsultacijas, reikalingas Sutarčiai įgyvendinti;

3.4. suteikti teisės aktų numatyta tvarka Biuro darbuotojams patalpas, reikalingas sveikatinimo veiklai vykdyti;

3.5. kontroliuoti visuomenės sveikatos priežiūros paslaugų teikimą ir lėšų panaudojimą. 

4. Informaciją ir konsultacijas kitiems objektams teikti Šalių susitarimu. 

III. Sutarties galiojimo ir jos nutraukimo sąlygos

5. Ši sutartis įsigalioja nuo __________ ir galioja iki 2015 m. gruodžio 31 d.

6. Sutartis gali būti keičiama arba pildoma Šalių raštišku susitarimu. Visi šios Sutarties pakeitimai ir papildymai galioja tik įforminti raštu ir pasirašyti abiejų Šalių. Visi Sutarties pakeitimai ir papildymai yra neatskiriamos šios sutarties dalys. 

7. Sutartis gali būti nutraukta Šalių susitarimu arba Lietuvos Respublikos įstatymų nustatyta tvarka. 

8. Sutartis gali būti nutraukiama:

8.1. Šakių rajono savivaldybės iniciatyva, kai Vilkaviškio rajono savivaldybė neužtikrina reikiamo lėšų kiekio visuomenės sveikatos priežiūros paslaugoms teikti ir dėl to nukenčia Biuro darbuotojų ir savivaldybių gyventojų interesai;

8.2.  Šakių rajono savivaldybei nusprendus likviduoti Biurą;

8.3. Vilkaviškio rajono savivaldybės iniciatyva, kai įsteigiamas Vilkaviškio rajono savivaldybės visuomenės sveikatos biuras ar numatoma pasirašyti bendradarbiavimo sutartį dėl visuomenės sveikatos priežiūros paslaugų teikimo su kita savivaldybe. 

9. Vienai iš šalių pageidaujant nutraukti šią sutartį prieš terminą, Šalis turi raštu informuoti kitą Šalį prieš 1 mėnesį.

10. Sutartis nutraukiama Šalims priėmus sprendimą dėl Sutarties nutraukimo ir dėl atsiskaitymo už suteiktas paslaugas. 

IV. Kitos Sutarties sąlygos

11. Šios sutarties sąlygos privalomos abiems Šalims.

12. Vykdydamos šią Sutartį, Šalys vadovaujasi Lietuvos Respublikos įstatymais, kitais teisės aktais, taip pat šios Sutarties papildymais ir priedais.

13. Visi ginčai dėl Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų numatyta tvarka. 

14. Sutartis sudaroma dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai. 

V. Sutarties Šalių rekvizitai ir parašai

